CELEX: 32005D0012(02)
Language: fi
Date: 2005-07-08 00:00:00
Title: 2005/832/EY: Euroopan keskuspankin päätös, tehty  17 päivänä marraskuuta 2005 , jolla muutetaan Euroopan keskuspankin tilinpäätöksestä tehtyä päätöstä EKP/2002/11  (EKP/2005/12)

26.11.2005   
            
            
               FI
            
            
               Euroopan unionin virallinen lehti
            
            
               L 311/43
            
         
      EUROOPAN KESKUSPANKIN PÄÄTÖS,
   tehty 17 päivänä marraskuuta 2005,
   jolla muutetaan Euroopan keskuspankin tilinpäätöksestä tehtyä päätöstä EKP/2002/11
   (EKP/2005/12)
   (2005/832/EY)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 26.2 artiklan,
   sekä katsoo seuraavaa:
   
               (1)
            
            
               Kun otetaan huomioon Euroopan keskuspankin (EKP) toimintojen luonne, sillä tulisi olla riittävä kate valuuttakursseista, koroista ja kullan hinnoista johtuvien riskien varalta. EKP:n neuvosto voi tehdä varauksen tällaisia riskejä varten EKP:n taseessa.
            
         
               (2)
            
            
               Euroopan keskuspankin liikkeeseen lasketuista euroseteleistä saaman tulon jakamisesta rahaliittoon osallistuvien jäsenvaltioiden kansallisille keskuspankeille tehdyn päätöksen EKP/2005/11 (1) 3 artiklan 2 kohdan mukaan EKP:n neuvosto voi ennen tilivuoden päättymistä päättää siirtää EKP:n liikkeeseen lasketuista euroseteleistä saaman tulon kokonaan tai osittain valuuttakursseista, koroista ja kullan hinnoista johtuvien riskien varalta tehtävään varaukseen,
            
         ON PÄÄTTÄNYT SEURAAVAA:
   1 artikla
   Lisätään päätöksen EKP/2002/11 (2) II lukuun seuraava 6 a artikla:
   
      ”6 a artikla
      Valuuttakursseista, koroista ja kullan hinnoista johtuvien riskien varalta tehtävä varaus
      EKP:n toimintojen luonne huomioon ottaen EKP:n neuvosto voi tehdä valuuttakursseista, koroista ja kullan hinnoista johtuvien riskien varalta varauksen EKP:n taseessa. EKP:n neuvosto päättää varauksen suuruudesta ja käytöstä EKP:n riskialttiudesta tehdyn perustellun arvion nojalla.”
   
   2 artikla
   Loppumääräys
   Tämä päätös tulee voimaan sen tekemistä seuraavana päivänä.
   
      Tehty Frankfurt am Mainissa 17 päivänä marraskuuta 2005.
      
         
            EKP:n puheenjohtaja
         
         Jean-Claude TRICHET
         
      
   
   
      (1)  Katso tämän virallisen lehden sivu 41.
   
      (2)  EUVL L 58, 3.3.2003, s. 38.